आचार्य ने कहा दिगंबर आमनाय के साथी भाई हैं, दिगंबर आमनाय की प्रक्रिया में लोग दस दिन तक धर्म के विषय को लेकर अग्रसर रहते हैं जबकि श्वेतांबर आमनाय के लोग पयूर्षण पर्व के दौरान आठ दिन में धर्म का विस्तार करने और उसे ऊंचाइयों पर ले जाने का प्रयास करते हैं। चातुर्मास के चार माह वर्षाकाल होने से जैन संत एक ही स्थान पर निवास करते हैं और जैन धर्म की नियमावली के मुताबिक, पानी आदि के समय साधु इधर-उधर नहीं जाते और एक जगह रहकर ही धर्म के विकास के लिए प्रयत्नशील रहते हैं। जैन धर्म में यही कहा गया है कि जरूरत से ज्यादा धन से जरूरतमंदों की सहायता करें। आवश्यकता से अधिक धन न रखना ही अपरिग्रह का सिद्धांत है।